Kultura Maribor

Literarna postaja: Nada Gašić
2025-10-08 18:00 - 19:30 (Europe/Paris) | Maribor center / Grajska kavarna, Trg svobode 1
Predstavitev knjige Voda, pajčevina.
V Mariboru rojena pisateljica Nada Gašić velja za najbolj »zagrebško avtorico«, saj so vsa njena dela pravi mozaik zagrebških ulic, znanih stavb in ljudi. Roman Voda, pajčevina (2010) je njeno prvo delo, prevedeno v slovenščino, v katerem se mojstrsko brišejo meje med resničnostjo in fikcijo. Kriminalni roman nas popelje v Zagreb, kjer poplava iz leta 1964 služi kot metafora za spremembe v mestu in življenju njegovih prebivalcev.
Pogovor z avtorico bo usmerjala Zora A. Jurič. Festival slovanskih književnosti že četrtič zapored prireja Forum slovanskih kultur.
Nada Gašić je osrednja gostja letošnjega festivala.

Povezava do originalnega članka

Maribere: Misterij žene
2025-10-08 19:00 - 21:00 | Maribor center / Projektni prostor Freske
oktobra se bomo ob 18. uri pogovarjali o knjigi Zofke Kveder Misterij žene. Pogovor bo v prostoru Freske v 1. nadstropju Vetrinjskega dvora.

V zbirki 6 črtic nas Zofka Kveder popelje skozi izbrane zgodbe. Kljub temu da so glavni liki nekaterih moški, so vse zgodbe v svojem bistvu o usodi žensk, ki je vse prej kot prijetna. Ženske so v tistem času bile pomaknjene v ozadje in pogosto doživljale nasilje moških ali drugih žensk nad njimi. Hkrati pa so cerkveni predstavniki slikali sliko idealne, ljubeče, tople družine, ki je le redko bila resnična. Že v prvi zgodbi razgali družino svoje prijateljice, kjer sta se starša ves čas kregala med sabo, tepla otroke in je oče imel, s sodobnimi besedami, odvisnost od alkohola. Prvoosebna pripovedovalka pa je doživljala pomanjkanje in nasilje s strani različnih oseb.
Črtice govorijo o prostitutkah, nezakonskih otrocih, trpljenju žensk med porodom in tako avtorica ruši stereotip poročene ženske, ki je predana možu.
Zofka Kveder (1878-1926) je bila pisateljica in publicistka. Rodila se je v Ljubljani, ampak se je njena družina že kmalu po rojstvu večkrat selila. Izdala je 10 romanov in 3 dramska dela. V svoja dela je pogosto vključevala temo ženskega vprašanja.

Preostali dogodki sezone:
10. 12. 2025 Edouard Louis: Opraviti z Eddyjem
14. 1. 2026 Ožbolj Ilaunig: Črni križ pri Hrastovcu
11. 2. 2026 Mihail A. Bulgakov: Mojster in Margareta
11. 3. 2026 Ana Schnabl: Mojstrovina
8. 4. 2026 Thomas Mann: Smrt v Benetkah13. 5. 2026 Manca G. Renko: Živalsko mesto
10. 6. 2026 Š. Jislová, T. Drahoňovská: Brez las
Vabljeni!

Povezava do originalnega članka

Ožuljeni jezik z Laro Božak
2025-10-14 19:00 - 22:00 | Vetrinjski dvor
VEČER SLAM POEZIJE
OŽULJENI JEZIK Z LARO BOŽAK
Torek, 14. oktober 2025 // 19.00 // Vetrinjski dvor
naša govorica je govorica natrpanih
miselnih map in vendar se zna vesti kot da ne sliši
klokotanja morja kot da ne sliši ničesar (bit kap hitreje bit)
(Lara Božak)
Cikel slemovske poezije Ožuljeni jezik poteka že deseto sezono v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.

Naslednji Ožuljeni jezik bo potekal v torek, 14. oktobra 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica in pevka Lara Božak, ki je letos pri Založbi Pivec izdala odmevno drugo pesniško zbirko Kap kje kap lje, za pesniški prvenec pa je prejela nominacijo Slovenskega knjižnega sejma.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Laro Božak pa se bo pogovarjala urednica in moderatorka Ajda Strajnar.
o literarni gostji:
Ustvarjanje Lare Božak (1999) se giblje med poljema poezije in glasbe. Njene pesmi so bile objavljene v osrednjih literarnih revijah, portalih ter so večkrat zazvenele v radijskem Literarnem nokturnu (RTV Slovenija, Program ARS). Leta 2023 je pri založbi Črna skrinjica izšel njen pesniški prvenec Z luknjami v prepihu, ki je bil v okviru 39. Slovenskega knjižnega sejma nominiran za najboljši literarni prvenec leta ter bil izbran za kritiško obravnavo na festivalu Pranger. Maja 2025 je pri založbi Pivec izšla njena druga pesniška zbirka Kap kje kap lje. Je članica Slovenskega centra PEN. Kot pevka deluje v etno-jazzovskem duu Peta stran neba.
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor in Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

Literarni večer: Mlada slovenska proza
2025-10-14 20:00 - 22:00 | Kulturni inkubator
literarni večer udeležencev delavnice pisanja
MLADA SLOVENSKA PROZA
Torek, 14. oktober 2025 // ob 20.00 // Kulturni inkubator
V torek, 14. oktobra, se bodo v Kulturnem inkubatorju predstavili mladi avtorji, ki so svoje pisanje nadgrajevali na delavnicah pisanja pod vodstvom avtorja Toma Vebra. Večer mlade slovenske proze bo ob 20. uri in je brezplačen.
Lepo vabljeni na literarni večer, kjer bodo mladi mariborski in v Maribor priseljeni pisci, predstavili prozna dela, ki so nastala v času letošnjega poletja. Skupina ljubiteljev različnih proznih formatov se je v razponu nekaj mesecev, dobila na več kot desetih srečanjih na katerih so v prostorih Kulturnega inkubatorja pisali, brali in se družili.
In zdaj je končno napočil čas, da z vami podelijo literarne izdelke, ki so se nekaj mesecev kalili, brusili in vzhajali v celostne in polnovredne literarne kreacije.
Delavnice so obiskovali: Alina Špan, Doroteja Drevenšek, Katja Raušl, Laura Buzeti, Tanja Špes, Tinkara Kosi, Žiga Virtič in Tom Veber
Skozi morje besed nas bo vodila Alja Pušič
Za glasbeno spremljavo bo poskrbela Vesna Godec
Gostitelj dogodka je Tom Veber
Poskrbljeno bo tudi za pogostitev (najboljši mafini v mestu)
Se vidimo!

Literarne delavnice so potekale v koordinaciji Toma Vebra in Mladinskega kulturnega centra Maribor

Povezava do originalnega članka

PREBRANKE: Pogovor ob knjigi Darje Hren Štrucl Srce
2025-10-15 16:00 | Maribor center / UKM, Gospejna ulica 10, Maribor
Pogovor ob knjigi Srce.V sklopu cikla Prebranke vas vabimo na naše naslednje srečanje ob knjigi Darje Hren Štrucl Srce. Pridružite se nam in morda povabite še koga v našo skupino bralcev in sogovorcev.
Srečujemo se ob knjigah različnih žanrov – od leposlovnih in strokovnih do poljudnoznanstvenih. Knjige skupaj z vami izbiramo bibliotekarji Univerzitetne knjižnice Maribor, ki pogovore tudi moderiramo.
»Rdeča strast
Rdeči dotik
Rdeč poljub
Rdeča vsa!
Rdeče srce …«
(D. Hren Štrucl)
Veselimo se vašega obiska!

Povezava do originalnega članka

OSREDNJA PRIREDITEV OB 35. OBLETNICI AVSTRIJSKE ČITALNICE MARIBOR
2025-10-16 16:00 | Maribor center / UKM, Gospejna ulica 10, Maribor
Osrednja prireditev ob 35. obletnici Avstrijske čitalnice Maribor bo posvečena literaturi, gledališču in medkulturnemu dialogu.
Program: Četrtek, 16. oktober 2025, 16.00, Knjižno razstavišče Svečanost z odprtjem razstave Zapisi proti vojni/Schreiben gegen den Krieg: Ingeborg Bachmann 1926–1973. Četrtek, 16. oktober 2025, 17.00, Likovno razstavišče Dvojezična gledališka predstava režiserke Alenke Hain v izvedbi Teatra Rampa Prihodi – odhodi/Die eine kommt, die andere geht. Igrata Lucija Ostan Vejrup in Lara Maria Vouk. Prireditev soorganizira Avstrijski kulturni forum Ljubljana. Veselimo se ponovnega srečanja z vami!

Povezava do originalnega članka

Dan Maribora feat. MKC Maribor
2025-10-17 00:00 - 2025-10-20 00:00 | Kultruni inkubator
DAN MARIBORA

PRIPOVEDOVALSKI NASTOP, SPREHOD IN KONCERT

od petka, 17. oktobra 2025, do ponedeljka, 20. oktobra 2025
V MKC Maribor bomo obeležili Dan Maribora, ki ga Mestna občina Maribor praznuje 20. oktobra, praznovanjem občinskega ‘‘rojstnega dne’’ pa običajno traja več dni. Tako bo tudi letos.
Zato v petek, 17. oktobra 2025, v dopoldanskem času vabimo na pripovedovalski nastop za otroke in voden sprehod po poteh užitnih dreves Maribora, dan pa bomo sklenili s koncertom v Kulturnem inkubatorju. Vsi dogodki so brezplačni. Dan Maribora bomo obeležili tudi v ponedeljek, 20. oktobra 2025, z dogodkom, posvečenim Janku Glazerju, po katerem so poimenovana tudi najvišja priznanja Mestna občine Maribor.
PROGRAM OB DNEVU MARIBORA
ob 9.30 | Kulturni inkubator
ALENKA SPACAL IN BAJALKA: »ME NE ZANIMA!« – pripovedovalski nastop
Pisateljica, ilustratorka in pravljičarka Alenka Spacal, ki deluje in ustvarja pod okriljem zavoda za založništvo in umetnost pripovedovanja Bajalka, bo otrokom pripovedovala iz svoje najnovejše avtorske slikanice »ME NE ZANIMA!«. Glavna junakinja Glinkica zavrača vse načine ustvarjanja in igranja s prijateljicami, ker ima pametni telefon. A kako njeno pozornost od zaslona preusmeriti k branju knjig, poslušanju pravljic, pisanju z nalivnim peresom, slikanju s čopičem ali igranju na glasbilo? Več o slikanici na spletni strani: www.bajalka.si.
MKC Maribor in Bajalka.
*** *** ***
ob 10.00 | Zbirno mesto: Prva gimnazija
SPREHOD PO POTEH UŽITNIH DREVES MARIBORA
Drevesa so pomemben del naravne dediščine in imajo v urbanem okolju ekološko, družbeno, ekonomsko in estetsko funkcijo. Eden od vidikov dreves pa je pogosto spregledan. To je uporaba delov dreves v kulinarične namene in prav tej temi se bomo na tem svojevrstnem sprehodu posvečali. Pod vodstvom predsednika Hortikulturnega društva Maribor Boruta Ambrožiča se bomo sprehodili po središču Maribor, spoznavali užitna drevesa, tudi taka, ki so za našo gastronomsko regijo neznačilna, ter podelili nekatere že pozabljene recepte. Del sprehoda bo tudi degustacija v sodelovanju z Višjo strokovno šolo za gostinstvo in turizem in literarni postanek s pesnico in pripovedovalko Petro Bauman ob divjem mandljevcu na Ulici kneza Koclja 6 v Mariboru, ki je edini mandljevec v Sloveniji, ki ima status naravne vrednote.
Na dogodek se je zaradi omejenega števila mest potrebno predhodno prijaviti na elektronski naslov danmaribora@maribor.si.
MKC Maribor v sodelovanju s Hortikulturnim društvom Maribor in Višjo strokovno šolo za gostinstvo in turizem.
*** *** ***
ob 19.00 | Kulturni inkubator
KONCERT AKADEMSKE FOLKLORNE SKUPINE ŠTUDENT
Kulturno umetniško društvo Študent je eden izmed glavnih nosilcev ohranjanja in predstavljanja slovenske kulture plesa in petja doma in v svetu ter kulturni ambasador naše kulture v svetu. Člani glasbenega sestava Akademske folklorne skupine Študent že sedmo leto delujejo v isti zasedbi, kar jim daje prepoznavno glasbeno podobo. Nastopili bodo s širokim repertoarjem ljudskih pesmi.
Mladinski kulturni center Maribor in KUD Študent.
*** *** ***
SOBOTA, 18. OKTOBER 2025
ob 20.00 | Kulturni inkubator
Duo Palleon sestavljata dve kitari, Peter in Leon. Izvajata avtorsko špansko glasbo s pridihom flamenka in tolkalskih vložkov. Prav tako igrata glasbo različnih izvajalcev, ki združuje latinske ritme s flamenkom, tangom in drugimi ritmičnimi vložki.
Mladinski kulturni center Maribor
*** *** ***
PONEDELJEK, 20. OKTOBER 2025
ob 20.00 | Kulturni inkubator
Letos mineva 50 let od smrti slovenskega pesnika in bibliotekarja Janka Glazerja – kulturne ikone Maribora. Leta 1968 je prejel Prešernovo nagrado, mesto Maribor pa vsako leto po Glazerju imenuje in podeli svoje najvišje kulturne nagrade. V spomin in poklon »pesniku Pohorja in Drave« je skupina umetnikov na čelu s Petrom Andrejem zasnovala projekt CIPROŠ Gre za glasbeno-scenski avtorski projekt, ki sloni na uglasbeni Glazerjevi poeziji. Zasedba: Dejan Berden, Zsofi Klacsmann, Matjaž Dajčar, Peter Andrej in Peter Ternovšek. Glasbena izvedba se prepleta s projekcijo vizualij avtorice Raste Vrečko.
Mladinski kulturni center Maribor in Klub kulturnih ustvarjalcev KU KU.

Povezava do originalnega članka

CIPROŠ – koncert uglasbene poezije JANKA GLAZERJA /JG
2025-10-20 20:00 - 22:00 | Kulturni inkubator
KONCERT UGLASBENE POEZIJE JANKA GLAZERJA
CIPROŠ
Ponedeljek, 20. oktober 2025 // ob 20.00 // Kulturni inkubator

V ponedeljek, 20. oktobra 2025, bo ob 20. uri v Kulturnem inkubatorju Ciproš – koncert uglasbene poezije Janka Glazerja. Z dogodkom bomo oboležeili 50. obletnico smrti slovenskega pesnika in bibliotekarja.
Letos je 50 let od smrti slovenskega pesnika in bibliotekarja, Janka Glazerja – kulturne ikone Maribora. Umrl je 2. februarja 1975. Rodil pa se je 21. marca 1893, ko sicer kulturno praznujemo njegovo rojstvo in hkrati svetovni dan poezije. Leta 1968 je prejel Prešernovo nagrado, mesto Maribor pa vsako leto po Glazerju imenuje in podeli svoje najvišje kulturne nagrade.
V spomin in poklon »pesniku Pohorja in Drave« je skupina umetnikov na čelu s Petrom Andrejem zasnovala projekt CIPROŠ – koncert uglasbene poezije JANKA GLAZERJA. Gre za glasbeno-scenski avtorski projekt glasbenika Petra Andreja (& Band), ki sloni na Glazerjevi poeziji.
V koncertni izvedbi predstavijo njegove znamenite pesmi: kovaško Moj ded, antologijsko Ciproš, Maribor zmosta, Vdanost, V spominsko knjigo, Elegija, Pesem o rasti, Ob jesenskem ekvinokciju in druge …). Med njimi se prepletajo tudi instrumentali. Avtor glasbe je Peter Andrej – pesnik in glasbenik, ki pesmit izvaja z bandom odličnih glasbenikov:
Zasedba:
Dejan Berden, klavir, synth – Zsofi Klacsmann, violoncello/kontrabass // Matjaž Dajčar, akustična in električna kitara // Peter Andrej, glas ter akustična in električna kitara.// Interpretacije ostalih Glazerjevih pesmi izvaja Borštnikov nagrajenec: Peter Ternovšek.
Glasbena izvedba se prepleta s projekcijo vizualij avtorice Raste Vrečko.

Povezava do originalnega članka

Literarni večer s Saro Planinšek
2025-10-21 20:00 | Maribor center / Kulturni inkubator, Koroška cesta 18
Predstavitev zbirke Glasovi tišine
Pridružite se nam na literarnem večeru, posvečenem zbirki kratkih zgodb Glasovi tišine diplomirane slovenistke in pisateljice Sare Planinšek. Literarni večer bo v torek, 21. oktobra 2025, ob 18. uri v Kulturnem inkubatorju. Vstop je brezplačen. Portret Sara Planinšek Sara Planinšek piše že od malih nog.
V osnovni šoli in gimnaziji je v okviru natečaja izdala pet mladinskih romanov, v času študija pa našla svoj izraz v kratki prozi. Njene zgodbe odsevajo občutljivost do sveta in ljudi, pa tudi notranjo moč, ki se prepleta s krhkostjo in tišino.
Poleg slovenščine se poglobljeno ukvarja tudi s hrvaščino in angleščino, kar jo navdihuje tako pri pisanju kot pri pedagoškem delu.

Povezava do originalnega članka

Knjižnični cikel: KATARINA KEČEK - OKUPATORJEVA HČI
2025-11-04 17:00 - 18:30 | Maribor center / Grajska kavarna, Trg svobode 1
Predstavitev knjige
Pisateljica in novinarka Katarina Keček v drugem romanu Okupatorjeva hči opisuje svojo zgodbo izbrisa iz registra slovenskih državljanov, ki se je zgodil z odločitvijo vlade leta 1991 in velja za eno največjih kršitev človekovih pravic v novejši slovenski zgodovini. Takrat je bila stara dvajset let in je bila študentka prvega letnika novinarstva, po izbrisu pa je bila celo brezdomka.
Dogodek bo usmerjala Danaja Lorenčič.
Foto: Mateja Jordović Potočnik

Povezava do originalnega članka

Gringo Loco in Leglo zla: dva obraza resničnega kriminala
2025-11-05 18:00 - 19:00 | Maribor center / Mestna knjigarna Maribor, Mladinska knjiga, Ulica 10. oktobra 4, Maribor
Srečanje s Saro Volčič in Simonom Doma

Pridružite se nam na dogodku, kjer se bosta srečali dve najbolj pretresljivi resnični zgodbi našega časa – venezuelski pekel Simona Doma in domače črne kronike Sare Volčič.

Pogovor bo vodila kar Sara Volčič, novinarka, ki že tri desetletja brez dlake na jeziku razgalja največje zločine na naših tleh, tokrat pa bo stopila tudi v čevlje avtorice in sogovornice.
Simon Doma je zvezda knjižne uspešnice Gringo loco, ki je iz pekla venezuelskega zapora prišel nazaj med ljudi. Z nami bo delil svojo zgodbo o kazni, pokori in preobrazbi. Njegova biografija je šokirala in prevzela Slovenijo, zdaj pa jo lahko slišite v živo in ga osebno spoznate.

Pogovor bo vodila kar Sara Volčič, novinarka, ki že tri desetletja brez dlake na jeziku razgalja največje zločine na naših tleh, tokrat pa bo stopila tudi v čevlje avtorice in sogovornice.
Simon Doma je zvezda knjižne uspešnice Gringo loco, ki je iz pekla venezuelskega zapora prišel nazaj med ljudi. Z nami bo delil svojo zgodbo o kazni, pokori in preobrazbi. Njegova biografija je šokirala in prevzela Slovenijo, zdaj pa jo lahko slišite v živo in ga osebno spoznate.
Sara Volčič je avtorica Legla zla, brezkompromisne kriminalke o največjih slovenskih zločinih. Predstavila bo kaj vse se skriva za naslovnicami črne kronike in kako ti dogodki zaznamujejo našo družbo.
Vabljeni na večer dveh plati iste resničnosti, kjer bomo brez olepševanja govorili o tem, kam nas lahko popeljejo napačne odločitve, kako se družba spopada z nasiljem in kje so meje človeškega telesa in psihe.
Po dogodku sledi podpisovanje knjig in druženje z avtorjema.

Dogodek je del kulturnega programa knjigarne, ki ga sofinancira Javna agencija za knjigo Republike Slovenije. Pridružujemo si pravico do sprememb v programu prireditev.
Organizator dogodka je Mladinska knjiga.

Povezava

Pogovor z Miho Lamprehtom o romanu Vrij
2025-11-05 18:00 - 19:00 | Maribor center / Knjigarna Beletrina, Grajski trg 2
Z Miho Lamprehtom se bo o romanesknem prvencu Vrij pogovarjal Bojan Sedmak
Roman Vrij je preplet naključij, zgodb iz preteklosti, aktualnih dogodkov, političnih in gospodarskih spletk, skritih vohunskih dejavnosti in razkritih skrivnosti. Ustvarja navidez nerešljiv klobčič, ki akterje tega dinamičnega dela pripelje do roba ali jih pahne čez.
Miha Lampreht je dobra štiri desetletja ohranil profesionalno zvestobo javnemu radiu, kjer je začel kot novinar, kasneje kot komentator, urednik, dopisnik. Enajst let je bil tudi direktor te medijske hiše. Med letoma 1989 in 1996 je bil dopisnik iz Moskve. Dopisniškega dela se spominja kot najbolj intenzivnega novinarskega stresnega testa.
Prepričan je, da iskanje resnice ali približka resnice ni nikoli končan proces. Končal je Pravno fakulteto Univerze v Ljubljani, je publicist, iz ruščine pa je med drugim prevedel dela Suhova, Akunina, Marinine in Politkovske. Leta 2023 je izdal knjigo Kratka zgodovina vojne v Ukrajini, leto zamujenih priložnosti.
Vrij je njegov romaneskni prvenec.

Povezava do originalnega članka

Filozofija med knjigami: ANDREJ ULE: O NARAVI DUHA
2025-11-06 18:00 - 19:30 | Maribor center / Grajska kavarna, Trg svobode 1
Filozofija med knjigami je del spremljevalnega programa Festivala humanistike Odprti horizonti.
V goste prihaja filozof dr. Andrej Ule. Izhodišče pogovora bo njegova obsežna in izjemno odzivna knjiga O naravi duha — poglobljen premislek o tem, kako so si skozi zgodovino in danes predstavljali pojem duha, ter poskus oblikovanja novega, filozofsko in znanstveno utemeljenega razumevanja duhovnosti.
Dogodek bo usmerjal mag. Igor Černe.
Foto: Ivo Žajdela

Povezava do originalnega članka

Literarni sprehod: Po mariborskih poteh Josefa Erdmana
2025-11-07 16:00 - 17:30 | Maribor center / Glavna železniška postaja Maribor (pri vhodu)
Ponovitev literarnega sprehoda z literarnim zemljevidom: Po mariborskih poteh Josefa Erdmana
V petek, 14. 11. 2025, ob 16. uri vas vabimo na literarni sprehod z literarnim zemljevidom Po mariborskih poteh Josefa Erdmana. Literarni zemljevid je nastal po predlogi romana Draga Jančarja Severni sij. Prvič je izšel leta 2021 (Društvo za sodobno umetnost X-OP) in bil ponatisnjen leta 2024 (Združenje KODA MODRO).
Pot bo vodila Tonja Jelen, ki je zemljevid tudi idejno zasnovala, oblikovala ga je Dijana Božić. Literarna pot poteka po središču Maribora od železniške postaje do Alojzijeve cerkve.

Povezava do originalnega članka

Ožuljeni jezik | Ko verzi zorijo v pesmi
2025-11-11 19:00 - 21:00 | BarCoda v Vetrinjskem dvoru
𝗩𝗲č𝗲𝗿 𝘀𝗹𝗮𝗺 𝗽𝗼𝗲𝘇𝗶𝗷𝗲 𝘇 𝗹𝗶𝘁𝗲𝗿𝗮𝗿𝗻𝗼 𝗴𝗼𝘀𝘁𝗷𝗼 𝗛𝗲𝗹𝗲𝗻𝗼 𝗭𝗲𝗺𝗹𝗷𝗶č
Novembrski Ožuljeni jezik bo potekal v torek, 11. novembra 2025 s pričetkom ob 19.00 uri na prizorišču BarCode v Vetrinjskem dvoru. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prireditev bo dnevu primerno – 11. novembra je Martinovo – potekala pod sloganom Ko verzi zorijo v pesmi.
Prireditev bo povezovala performerka in moderatorka Mojca Frim, članica improligaške skupine Banda Ferdamana. Z literarno gostjo se bo pogovarjala urednica in moderatorka Ajda Strajnar.
𝗣𝗿𝗶𝗷𝗮𝘃𝗲:na naslovu ozuljenijezik@gmail.com,
𝗟𝗶𝘁𝗲𝗿𝗮𝗿𝗻𝗮 𝗴𝗼𝘀𝘁𝗷𝗮: 𝗛𝗲𝗹𝗲𝗻𝗮 𝗭𝗲𝗺𝗹𝗷𝗶č
Helena Zemljič (1995) je pesnica in urednica. Odraščala je v Jurovskem Dolu, študirala filozofijo in slovenski jezik ter književnost na Filozofski fakulteti v Mariboru, sedaj živi v Novem mestu. Večkrat se je uvrstila v finale Pesniškega turnirja in v ožji izbor natečaja Urška, njene pesmi so objavljene v več literarnih revijah in portalih. Bazen ki ga odnašajo robovi je njen knjižni prvenec.

Povezava do originalnega članka

Ožuljeni jezik s Heleno Zemljič
2025-11-11 19:00 - 22:00 | Vetrinjski dvor
VEČER SLAM POEZIJE
OŽULJENI JEZIK S HELENO ZEMLJIČ
Torek, 11. november 2025 // 19.00 // Vetrinjski dvor

Cikel slemovske poezije Ožuljeni jezik poteka že deseto sezono v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.
Naslednji Ožuljeni jezik bo potekal v torek, 11. novembra 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica Helena Zemljič, ki je letos pri založbi LUD Literatura v zbirki Prišleki izdala odmevni in težko pričakovani pesniški prvenec z naslovom Bazen ki ga odnašajo robovi.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Heleno Zemljič, ki je nekaj sezon tudi sama aktivno sodelovala kot moderatorka večerov slemovske poezije, pa se bo pogovarjala urednica in moderatorka Ajda Strajnar.
Na kratko o literarni gostji:

Helena Zemljič (1995) je pesnica in urednica. Odraščala je v Jurovskem Dolu, študirala filozofijo in slovenski jezik ter književnost na Filozofski fakulteti v Mariboru, sedaj živi v Novem mestu. Večkrat se je uvrstila v finale Pesniškega turnirja in v ožji izbor natečaja Urška, njene pesmi so objavljene v več literarnih revijah in portalih. Bazen ki ga odnašajo robovi je njen knjižni prvenec.
O pesniškem prvencu Helene Zemljič:
Bazen iz naslova knjižnega prvenca Helene Zemljič ni dejanski bazen, temveč spreminjajoče se vodno telo, ki se v odnašanju robov poraja zdaj v reki, po kateri se vesla, spet drugič v morju, v katerem se sledi ribam, ali pa v vazi za rože, kjer se rojevajo dobre želje. Po zbirki se pretaka subtilen, precizen in pronicljiv pesniški jezik, ki se ne boji zamolkov, neizrečenega, prekinjenega, umanjkanega. Prav nasprotno, vse to pozdravlja, saj robovi niso le vsebinski, temveč tudi dejanski – verzi se pred nami razlamljajo in gradijo na prav poseben način, z vznikanjem na tankih mejah, kjer jezik šele išče svoje oprimke. Prav tako kot jih iščejo vsi, ki so udeleženi v tem brezčasnem prelivanju.
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor in Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

Srečanje s Ferijem Lainščkom
2025-11-12 18:00 | Maribor – Mestna knjigarna
Ob izidu zbirke Sanje so večne, ki prinaša izbor najnežnejše, najbolj strastne in brezčasne lirike Ferija Lainščka iz zadnjih petintridesetih let, se bomo prepustili poeziji, pogovoru in glasbi.

Vabimo vas na prav poseben literarni večer, posvečen eni najlepših oblik besede, ljubezenski pesmi.
Feri Lainšček, pesnik panonske ravnice in eden najbolj priljubljenih slovenskih avtorjev, bo ob tej priložnosti bral svoje pesmi, z voditeljico Ajdo Strajnar pa bo spregovoril o ljubezni, dvojini in pokrajinah, iz katerih raste njegova poezija. Večer bo popestril Matej Krajnc, ki bo predstavil uglasbene različice Lainščkovih pesmi.
Dogodek bo sklenilo podpisovanje knjig.
Prijazno vabljeni.
Dogodek je del kulturnega programa knjigarne, ki ga sofinancira Javna agencija za knjigo Republike Slovenije. Pridružujemo si pravico do sprememb v programu prireditev.

Povezava do originalnega članka

Pesniški večer: LJUBICA RIBIĆ IN MILAN NOVAK
2025-11-12 18:00 - 19:30 | Maribor center / Grajska kavarna, Trg svobode 1
Branje poezije in pogovor z avtorjema.
Ljubica Ribič in Milan Novak sta slovensko – hrvaški pesniški dvojec. Živita v Varaždinu, kjer sta gonilna sila društva Ritam misli, ki ob založniški dejavnosti aktivno sodeluje pri oblikovanju kulturnega življenja v mestu. Izdala sta več pesniških zbirk, leta 2020 skupno zbirko ljubezenske poezije v slovenskem jeziku Ladja iz lubja.
Vabljeni na pesniški performans in pogovor z avtorjema, ki ga bo moderiral Bojan Sedmak.
Foto: Boštjan Lah za MKC Maribor

Povezava do originalnega članka

Literarna postaja: TONE PARTLJIČ - VORANC
2025-11-13 18:00 - 19:30 | 62eab8f7-ac35-4ee3-b566-03c5651db5e7
Predstavitev knjige
Roman Voranc je prva od dveh knjig Toneta Partljiča, spisanih po motivih iz življenja koroškega pisatelja Prežihovega Voranca. Pripoved nas ponese nazaj k mlademu Vorancu, ki je ravno zapustil dom in ga je v svoj vrtinec kmalu posrkala 1. svetovna vojna. Pogovor z avtorjem bo usmerjala Darka Tancer-Kajnih.
Dogodek pripravljamo v sodelovanju s KUD Marice Kerenčič Pesnica in založbo Beletrina.

Povezava do originalnega članka

Večer palestinske poezije
2025-11-13 19:00 - 22:00 | Maribor center / Večnamenska dvorana
V četrtek, 13.11.2025, vas zato ob 19. uri vabimo v Vetrinjski dvor na večer palestinske poezije, kjer se bomo s pesmimi sprehodili po preteklosti okupacije in upora.
Mahmud Darwish, Jaz sem od tam
Jaz sem od tam in nosim spomine.
Rodil sem se, kot se rodijo drugi.
Imam mater in hišo z veliko okni.
Imam brate, prijatelje in mrzlo okno zaporniške celice.
Imam svoje valove, ki so pogoltnili galebe in imam svoj pogled.
Imam zelenje v izobilju in imam svojo luno, ki ima zadnjo besedo.
Zrna za ptiče in nesmrtno oljko.
Po tej zemlji sem hodil že pred okrvavljenimi meči,
ki so spremenila telesa za pojedino.
Jaz sem od tam.
Nebo vračam k svoji materi ko ta joče za svojo zemljo.
Jokam, da bi me oblak zopet prepoznal.
Naučil sem se vse govore, ki so primerni za krvavo sodišče, da bi porušil njegove temelje.
Naučil sem se vse govore in jih razčlenil, da bi sestavil eno besedo,
to je beseda:
domovina…
Domovina.
Nam je morda nekaj samoumevnega imeti lastno domovino. Za Palestince to ne velja. Domovina je zanje polje boja za preživetje, boja proti okupatorju in boja za osnovne človekove pravice. Palestinski pesniki in pesnice so se za svobodo od reke do morja borili s poezijo, ki tako ostaja večna priča njihovega obstoja.
En teden preden je palestinskega pesnika Refata Alareera umorila izraelska vojska, je objavil pesem z naslovom Če moram umreti. To je bilo 7. decembra 2023, po dveh mesecih genocida v Gazi. Recitacijo te pesmi je letos poleti posnela palestinska deklica Sara skupaj z ostalimi vrstniki. Nastopiti bi morala v Ljubljani na festivalu Plavajoči grad. A jo je dan po objavi recitacije umorila izraelska vojska.
Palestinska poezija je zadnjih sto let prežeta s trpljenjem zatiranih in uporu proti imperializmu. Pesnice in pesniki skozi verze pripovedujejo svoje življenje in s tem tvegajo, da jih bo okupator strpal v zapor, jih mučil ali umoril. Pisanje pesmi je zanje smrtno nevarno. Že samo obstajati kot Palestinec, Palestinka, je zadnje smrtno nevarno. In na nas je, da pozorno poslušamo, kaj nam imajo za povedati.
Prisluhnili bomo slovenskim prevodom pesmi Refaata Alareera, Fadwe Toukan, Muina Bseisa, Taufiqa Zijada, Samiha AlQasima, Mahmuda Darwisha in v Sloveniji živečega Palestinca in pesnika Fawzija Abder Rahima, ki je skupaj s soprogo Darinko večino teh pesmi tudi prevedel. Dotaknili se bomo njihovih življenj in ugotavljali, kako je okupacija oblikovala njih kot osebe ter vplivala njihovo ustvarjanje. Večer bodo obogatila tudi branja pesmi v arabščini in glasbeni vložki mlade glasbenice Veronike Kašman.
Najmanj kar lahko naredimo je, da poskrbimo, da Refat, Sara, Muin, Samih, Fadwa in ostali Palestinci in Palestinke niso umrli zaman. Njihov boj je naš boj, je boj za človečnost. Njihova poezija je naše orodje, iz katere črpamo moč za upor. Uporabimo jo.

Povezava do originalnega članka

Literarni sprehod: Po mariborskih poteh Josefa Erdmana
2025-11-14 16:00 - 17:30 | 70bd46f5-bba9-4af9-9c23-33642436a1bd

KIBLIX 2025 | Bralno-izobraževalna srečanja: Srednje vroče – podobe v času segrevanja
2025-11-15 10:00 - 2025-12-13 11:30 | Maribor center / MMC KIBLA, Ulica kneza Koclja 9, Maribor
Bralni krožki: KIBLIX 2025 | Bralno-izobraževalna srečanja: Srednje vroče – podobe v času segrevanja
Bralno-izobraževalna srečanja: Srednje vroče – podobe v času segrevanja 15. 11.–13. 12. 2025, ob 10. uri (pet srečanj: 15. november, 22. november, 29. november, 6. december in 13. december 2025) MMC KIBLA Srednje vroče – podobe v času segrevanja je cikel bralno-raziskovalnih srečanj v okviru programa neformalnega izobraževanja KID KIBLA. V okviru cikla bomo brali knjigo Medium Hot: Images in the Age of Heat (2025) umetnice in teoretičarke Hito Steyerl.
Serijo teh srečanj horizontalno moderirajo igralka in performerka Barbara Kukovec, doktorica filozofije in feministična teoretičarka Maja Pan, pedagoginja Cvetanka Mileva ter umetnostna zgodovinarka in kuratorka Irena Borić. Skozi serijo dogodkov, katerih iztočnica je omenjena knjiga Hito Steyerl, sooblikujemo skupnostno pedagoško situacijo.
Srečanja bodo potekala vsak teden, od 15. novembra do 13. decembra 2025, v MMC KIBLA.

Povezava do originalnega članka

Manj odpadkov, več poezije
2025-11-15 11:00 - 13:00 | Maribor center / Studio
Codovci verjamemo, da se dobre ideje – tako kot dobra kava – razvijejo počasi, z mislijo na skupnost in planet.
Zato vas vabimo na zaključni dogodek natečaja za najboljše haikuje, s katerim smo iskali tri vrstice, ki dišijo po kavi, skupnosti in trajnosti.
Ob topli skodelici bomo razglasili zmagovalne haikuje, podelili nagrade najboljšim ustvarjalkam in ustvarjalcem ter z novimi trajnostnimi lončki za kavo za s sabo v Vetrinjcu nazdravili tudi našim 20 letom delovanja.
Pridite po svoj odmerek poezije in dobrih namenov.

Povezava do originalnega članka

Knjižnični cikel: KDO JE OKUŽIL DEDKA?
2025-11-19 16:00 - 17:00 | Okolica / Knjižnica Pobrežje (Mercator center Pobrežje), Puhova ulica 1
Abfeminenčna družinska drama
Igriva refleksija družbene in politične realnosti prikaže razpoke med tremi generacijami, ki jih še dodatno poglobijo medijska senzacionalnost in politična polarizacija. Oče in sin se po letu molka znova srečata – njun covidni konflikt oživi v seriji nerodnih, a komičnih trenutkov.
Bo na koncu smeh ali prepir?
Tudi vi odločate. Namizno gledališče, kjer ste gledalci povabljeni k soustvarjanju – za isto mizo.
Prijave na naslov: natasa.konec@mb.sik.si

Povezava do originalnega članka

Pisateljica za katedrom: Janja Vidmar
2025-11-20 09:30 - 11:00 | Pedagoška fakulteta UM
Dogodek v sklopu pobude Beri, zares – Read. For real!
PISATELJICA ZA KATEDROM: JANJA VIDMAR
Četrtek, 20. november 2025 // 9:30 // Pedagoška fakulteta Univerze v Mariboru (predavalnica 0.27)
MKC Maribor se v sodelovanju s Pedagoško fakulteto Univerze v Mariboru pridružuje pobudi Beri, zares – Read, for real!, ki med 11. novembrom in 12. decembrom 2025 poteka na pobudo Evropske unije. V četrtek, 20. novembra, vabimo na gosotovanje pisateljice Janje Vidmar na Pedagoški fakulteti Univerze v Mariboru.

Evropska komisija je leta 2023 dala pobudo za Dan evropskih avtorjev, s katerim želimo mlajše generacije dodatno spodbuditi k branju knjig ter jim pomagati odkriti raznolikost in bogastvo evropske literature. Poudariti želimo, da je ob branju knjig mogoče neizmerno uživati in pri tem narediti nekaj dobrega zase ter za svojo celostno rast. Prav zato Mladinski kulturni center Maribor v sodelovanju s šolami in fakultetami organizira cikel srečanj Pisatelj oz. pisateljica za katedrom, saj je srečanje v živo z zanimivimi in navdihujočimi avtorji in avtoricami odličen način, da se mladi odlepijo od zaslonov ter se lotijo izpolnjujoče pustolovščine branja knjig.
Mladinski kulturni center Maribor – literarni program MKC Črka in Pedagoška fakulteta Maribor se pridružujeta pobudi EU Beri, zares – Read for real!, v okviru katere bodo med 11. novembrom in 12. decembrom 2025 potekali številni dogodki in aktivnosti z namenom promocije branja med mladimi. Za kateder vabita priljubljeno pisateljico Janjo Vidmar, ki bo gostovala na Pedagoški fakulteti Univerze v Mariboru v četrtek, 20. novembra 2025, ob 9.30, v predavalnici 0.27. Pogovor z avtorico bo vodila literarna zgodovinarka, redna profesorica za področje slovenske književnosti ter izvrstna poznavalka mladinske književnosti dr. Dragica Haramija, nastop bo namenjen študentom in študentkam Pedagoške in fakultete, odprt pa bo tudi za ostalo javnost.
VLJUDNO VABLJENE & VABLJENI!

Dodatne informacije: petra.kolmancic@mkc.si
Dogodek spada pod okrilje EU projekta Read for Real! https://www.readforreal.com/
Organizator: MKC Maribor – Literarni program MKC Črka v sodelovanju s Pedagoško fakulteto Maribor.
Program MKC Črke finančno omogoča Mestna občina Maribor in Urad RS za mladino. Dogodek spada v sklop javnih prireditev, ki jih sofinancira Javna agencija RS za knjigo.

Povezava do originalnega članka

PREDSTAVITEV ZBORNIKA OB 100-LETNICI ROJSTVA JOŽETA RAJHMANA
2025-11-20 11:30 | Maribor center / UKM, Gospejna ulica 10, Maribor
Ob 100-letnici rojstva teologa in filologa dr. Jožeta Rajhmana je bil lansko leto organiziran dvodnevni znanstveni simpozij. Tokrat predstavljamo zbornik znanstvenih razprav simpozija.
Teološka fakulteta Univerze v Ljubljani in Univerzitetna knjižnica Maribor vabita na predstavitev Zbornika ob 100-letnici rojstva Jožeta Rajhmana. Ob 100-letnici rojstva teologa in filologa ddr. Jožeta Rajhmana je bil lansko leto pod okriljem treh eminentnih ustanov Teološke fakultete Univerze v Ljubljani, Slovenske akademije znanosti in umetnosti ter Univerzitetne knjižnice Maribor organiziran dvodnevni znanstveni simpozij. Tokrat predstavljamo zbornik znanstvenih razprav s tega simpozija, ki je izšel kot tematska številka revije Edinost in dialog 80, 1/2025.
Na predstavitvi bodo sodelovali dr. Aljaž Krajnc, pomočnik glavnega urednika revije Edinost in dialog, dr. Fanika Krajnc-Vrečko, urednica zbornika, dr. Edi Kovač, Rajhmanov sodelavec, in dr. Mateja Pevec Rozman, avtorica razprave v zborniku.
Veseli bomo vašega obiska!

Povezava do originalnega članka

Mateja Njivar: MASKE NA OBRAZIH IN NAVIDEZNE OVIRE
2025-11-20 17:00 - 18:30
Predstavitev knjig
Vabljeni na predstavitev dveh romanov avtorice Mateje Njivar – Maske na obrazih in Navidezne ovire. Dogodek bo priložnost za srečanje z avtorico, gradbeno inženirko in fotografinjo o sodobnih družbenih temah in vpogled v njeno ustvarjanje.
Pogovor z avtorico bo usmerjala Petra Bauman.

Povezava do originalnega članka

Pižama! s knjigarno Mariborka
2025-11-22 19:00 | Maribor center / Lutkovno gledališče Maribor, Mala dvorana
V počastitev 1. Nacionalnega dneva stripa pripravljamo VigeVageTeden, ki ga 22. 11. zvečer otvarja obisk BOŠtjANA GORENCA – PIŽAME.
Ker je Mariborka (znova) premajhna, se selimo h kolegicam in kolegom v Lutkovno gledališče Maribor, kjer se bo z avtorjem, prevajalcem, voditeljem in stand-up komikom, ljubkovalno imenovanim Pižamc, pogovarjala Anja Zag Golob.Pižama je inštitucija: piše knjige, jih prevaja, o njih govori, vodi pogovore in gostuje po šolah, pozna ga tako mularija kot njih podporno osebje, ki se reži njegovim stand-upom in bere njegove prevode za odrasle. Pižama je tudi na več načinov povezan s stripom, zato se nam je zdel domala idealen gost za auftakt praznovanja 1. Nacionalnega dneva stripa.
A kdo se skriva za blagovno znamko Pižama? Kaj za en človek je Boštjan Gorenc? Kako gleda na svet in kako na to, kako svet gleda nanj? Tole bo izjemna prilika, da ga povprašamo, kako pa kaj, seveda pa bo z veseljem podpisal tudi katero od svojih knjig.
Vstop je brezplačen, ekipa knjigarne Mariborka pa ob debatem večeru v LGM znova pripravlja pop-up knjigarno, tokrat izjemoma, ker je VigeVageTeden, izključno s knjigami naše založbe – da bo praznovanje še lepše!Vljudno vas vabimo na pogovor s Pižamo & naj Nacionalni dan stripa postane tudi vaš najljubši dela ne-prost praznik!
Vse dogodke pripravljamo s pomočjo JAK RS in projekta EU – Ustvarjalna Evropa.

Povezava do originalnega članka

Franjo H. Naji v Vetrinjcu | Pogovor in predstavitev knjige Srce v kletki
2025-11-24 19:00 | 406-598-naji_3-naslovka7
Franjo H. Naji v Vetrinjcu | Pogovor in predstavitev knjige Srce v kletki
24. 11. 2025 19:00:00 Vetrinjc – BarCoda, Vetrinjska ulica 30, 2000 Maribor
Vabimo vas na pogovor s priznanim slovenskim kardiologom in pisateljem Franjem H. Najijem. Avtor bo predstavil svojo najnovejše delo, poljudnoznanstveno knjigo Srce v kletki.
Gre za pričevanje zdravnika, ki se že desetletja s predanostjo posveča številnim obolelim za srčno-žilnimi boleznimi. Sama knjiga je izraz avtorjeve empatične predanosti poslanstvu, da čim več ljudi izobrazi o srcu, srčnožilnem sistemu, boleznih, ki ju najpogosteje napadajo, a tudi, da s svojim znanjem in natančnostjo, s preciznimi najnovejšimi uvidi iz sveta znanosti ponudi najboljše pristope k preventivi teh bolezni. Srce v kletki ni samo učbenik, ki nas pouči o medicinskih vidikih tega vitalnega organa, ampak knjiga, ki nas na sočuten način spodbuja, da poskrbimo zase, razumemo bližnje, ki se spopadajo s tovrstnimi boleznimi in v globino razumemo, kaj se jim pravzaprav dogaja. Je zvesta spremljevalka na poti bolezni, ki ponuja razumevanje, prizemljitev in oporo s svojimi natančnimi pojasnili. Srce v kletki je prva knjiga v Sloveniji, ki se tako natančno spusti v vse tisto, kar ljudi, obolele na srcu, pogosto zanima, a jim je težko priti do relevantnih informacij, ker nimajo zanesljivega, znanstvenega, a človeškega vira, ki mu bi zaupali.

Pogovor z avtorjem bo vodil sourednik pri založbi Litera, Aljaž Krivec, odlomke iz Srca v kletki pa bo prebral igralec Vlado Novak. Knjigo bo po dogodku mogoče kupiti po promocijski ceni.

Povezava do originalnega članka

Poezija na mestnih ulicah & sprehod z mladimi pesniki in javno branje
2025-11-25 09:00 - 2025-12-03 18:00 | Kulturni inkubator
Poezija na mestnih ulicah
Sprehod z mladimi pesniki in pesnicami ter javno branje
Sreda, 3. december 2025 // ob 17.00 sprehod // ob 18.00 javno branje
Med 25. novembrom in 4. decembrom bo nekatere oglase na plakatih zmanjela poezija. Poezija na mestnih ulicah je plakatna akcija literarnega programa MKC Črka Mladinskega kulturnega centra Maribor, ki že več kot 17 let uspešno združuje poezijo in ilustracijo ter prebivalcem in obiskovalcem Maribora ponuja v branje svežo poezijo slovenskih pesnikov.
Avtor projekta, urednik in knjižničar Nino Flisar, bo letos ponudil priložnost mladim avtorjem in avtoricam, ki si šele utirajo svojo pesniško pot. S poezijo so bili k sodelovanju povabljeni in povabljene Natalija Milovanović, Alja Pušič, Helena Zemljič, Gal Grobovšek, Lara Božak, Sandro čeh, Amadeja Rek, Hannah Koselj Marušič in Marcel Baranja.
Plakate, ki so svojevrstno umetniško delo, bo ilustriral in oblikoval Uroš Lehner – oOkie, na ogled bodo na desetih lokacijah v Mariboru ter v izložbi Kulturnega inkubatorja od 25. novembra do 4. decembra 2025, pripravljamo pa tudi pesniško branje ter vodeni sprehod z ustvarjalci ter avtorjem projekta, s katerim bomo obeležili neuradni nacionalni praznik Ta veseli dan kulture, v sredo, 3. decembra 2025, ob 17. ur

Dodatne informacije: petra.kolmancic@mkc.si
Produkcija: Mladinski kulturni center Maribor.
Program MKC Črke sofinancirajo Javna agencija RS za knjigo, Mestna občina Maribor in Urad RS za mladino.

Povezava do originalnega članka
